Reichskommissariat Ostland

Reichskommissariat Ostland (RKO) atau Komisariat Reich Wilayah Timur telah ditubuhkan oleh Jerman Nazi pada tahun 1941 semasa Perang Dunia II. Ia menjadi rejim pendudukan awam di negara-negara Baltik (Estonia, Latvia, dan Lithuania) dan bahagian barat Republik Sosialis Soviet Belarusia. Dokumen perancangan Jerman pada awalnya menamakan komisariat ini sebagai Reichskommissariat Baltenland ("Wilayah Baltik").  Organisasi politik bagi wilayah ini – selepas satu tempoh awal pentadbiran tentera sebelum penubuhannya – membabitkan pentadbiran awam Jerman, secara nominal dibawah kuasa Kementerian Reich bagi Wilayah Taklukan Timur yang dipimpin oleh ideologis Nazi Alfred Rosenberg, tetapi sebenarnya dikawal oleh pegawai Nazi  Hinrich Lohse, yang dilantik Reichskommissar.

Objektif utama politik Jerman untuk Reichskommissariat, seperti yang ditetapkan oleh Kementerian dalam rangka dasar polisi Sosialis Nasional bagi timur yang dibentuk oleh Adolf Hitler, termasuk pembasmian kaum Yahudi, dan juga Lebensraum iaitu penempatan baru etnik Jerman berserta pengusiran penduduk asal dan Jermanisasi keseluruhan penduduk. Polisi ini digunakan tidak hanya untuk Reichskommissariat Ostland tetapi juga untuk wilayah-wilayah Soviet taklukan Jerman yang lain. Melalui penggunaan Batalion Polis Jerman dan Einsatzgruppen A dan B, dengan penyertaan aktif pasukan auksiliari lokal, lebih sejuta orang Yahudi dibunuh dalam Reichskommissariat Ostland. Polisi-polisi Jermanisasi, yang dibangun atas landasan Generalplan Ost, kemudiannya akan dilaksanakan oleh beberapa dekri khas dan prinsip panduan untuk pelan penempatan am bagi Ostland.

Pada tahun 1943 dan 1944, tentera Soviet secara beransur-ansur menawan semula  kebanyakkan wilayah Ostland semasa kemaraan mereka ke arah barat, tetapi ketumbukan Wehrmacht bertahan di Kelompok Courland sehingga Mei 1945. Dengan berakhirnya Perang Dunia II di Eropah dan kekalahan Jerman pada Mei 1945, pihak Reichskommissariat tidak lagi wujud.

Lihat juga
Pendudukan Estonia, Latvia, Lithuania dan Belarus oleh Jerman Nazi

Nota

Rujukan 
Arnold Toynbee, Veronica Toynbee, et al., Hitler's Europe (Spanish: La Europa de Hitler, Ed Vergara, Barcelona, 1958), Section VI: "Occupied lands and Satellite Countries in East Europe", Chapter II: "Ostland", p. 253-259 and footnotes.
Ostland - Verwaltungskarte. Herg. vom Reichskommissar f. d. Ostland, Abt. II Raum. Stand der Grenzen vom 1. Nov. 1942 (map, in German)

Pautan luar
Statistical and Cartographic Report on the Reichskommissariat Ostland published in 1942
"Deportationen in das "Reichskommissariat Ostland", 1941/42"
"Reichskommissariat Ostland" (map)

Nazi
Jenayah perang
Penghapusan etnik
Holokus
Sejarah Yahudi
Sejarah Belarus
Estonia
Sejarah Jerman
Latvia
Sejarah Lithuania
Sejarah Poland
Sejarah Kesatuan Soviet
Perang Dunia Kedua
Penubuhan 1941
Pembubaran 1945
Pembubaran 1944
Penjajahan Jerman Nazi
Hubungan Jerman–Soviet Union